Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Жер казынасын пайдалануу укугун берүү жагындагы Кыргыз Республикасынын Министрлер Кабинетинин айрым чечимдерине өзгөртүүлөрдү киргизүү тууралуу**

Жер казынасын пайдалануу чөйрөсүндөгү ченемдик укуктук актыларды "Жер казынасы жөнүндө" Кыргыз Республикасынын Мыйзамына ылайык келтирүү максатында "Кыргыз Республикасынын Министрлер Кабинети жөнүндө" Кыргыз Республикасынын конституциялык Мыйзамынын 13 жана 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2018-жылдын 29-ноябрындагы № 561 "Жер казынасын пайдалануу укуктарын лицензиялоо маселелери жөнүндө" токтомуна төмөнкүдөй өзгөртүүлөр киргизилсин:

1) жогоруда аталган токтом менен бекитилген Жер казынасын пайдаланууну лицензиялоо тартиби жөнүндө жободо:

- 3-пункттун учунчу абзацында "жана продукцияны бөлүү жөнүндө макулдашуу" деген сөздөр алып салынсын;

- 4-пункту "өтүнмөлөрдү кароонун" деген сөздөн кийин "жана Кыргыз Республикасынын Министрлер Кабинетинин чечими" деген сөздөр менен толукталсын;

- 5-пункту "аукциондорду өткөрүүнүн" деген сөздөн кийин "жана ошондой эле Кыргыз Республикасынын Министрлер Кабинетинин чечими чечими боюнча жер казынасын пайдалануу укугун берүүнүн" деген сөздөр менен толукталсын;

- 6-пункттун экинчи абзацында “конкурс же аукцион өткөрүү аркылуу берилүүчү” деген сөздөр “2 группанын” деген сөздөргө алмаштырылсын;

- 10-пункттун экинчи абзацында “Кыргыз Республикасынын Өнөр жай, энергетика жана жер казынасын пайдалануу мамлекеттик комитетине караштуу "Кыргыз комплекстүү гидрогеологиялык экспедициясы" деген сөздөр “Кыргыз Республикасынын Жаратылыш ресурстары, экология жана техникалык көзөмөл министрлигине караштуу “Кыргызгеология” деген сөздөргө алмаштырылсын;

- 14-пункттун алтынчы жана жетинчи абзацары күчүн жоготту деп таанылсын;

- 14-пункттун он үчүнчү абзацында “Кыргыз Республикасынын Өнөр жай, энергетика жана жер казынасын пайдалануу мамлекеттик комитетине караштуу "Кыргыз комплекстүү гидрогеологиялык экспедициясы" деген сөздөр “Кыргыз Республикасынын Жаратылыш ресурстары, экология жана техникалык көзөмөл министрлигине караштуу “Кыргызгеология” деген сөздөргө алмаштырылсын;

- 21-пункттун түртүнчү жана жетинчи абзацтары күчүн жоготту деп таанылсын;

- 21-пункттун алтынчы абзацы төмөнкүдөй редакцияда абзацтарда баяндалсын:

"- пайдалуу кендердин 2-тобуна лицензия алууга арыз берилген учурда эгер өтүнмө берилген участокко жер казынасын геологиялык изилдөө жана пайдалуу кен чыккан жерлерди иштетүү менен байланышпаган жер казынасынын участокторуна лицензия берилип калган болсо;

- жер казынасын геологиялык изилдөө жана пайдалуу кен чыккан жерлерди иштетүү менен байланышпаган жер казынасынын участокторуна лицензия алууга арыз берилген учурда эгер өтүнмө берилген участокко пайдалуу кендердин 2-тобуна лицензия берилип калган болсо;".

- төмөнкүдөй мазмундагы 87-пункт менен толукталсын:

"87. Жер казынасын пайдаланууну лицензиялоо маселеси боюнча арыздар мамлекеттик же расмий тилде жер казынасын пайдалануу боюнча ыйгарым укуктуу мамлекеттик орган менен бекитилген атайын формада берилет.”.

2) аталган токтом менен бекитилген Жер казынасын пайдалануу укугуна конкурс өткөрүүнүн тартиби жана шарттары жөнүндө жободо:

- бүткүл текст боюнча ар кандай жөндөмөдөгү "Өкмөт" деген сөз тиешелүү жөндөмөлөрдөгү "Министрлер Кабинети" деген сөздөргө алмаштырылсын;

- 16-пункттун алтынчы абзацындагы "же продукцияны бөлүштүрүү жөнүндө макулдашуу" деген сөздөр алып салынсын;

- төмөнкүдөй мазмундагы 18-пункт менен толукталсын:

 “Алтын жана кумуштун ири жана орто кендерин пайдаланууга укук беруу боюнча конкурстун шарттарында конкурстук комиссия милдеттүү түрдө конкурстун жеңүүчүсү өзүнө жол-жоболоштуруу үчүн Кыргыз Республикасында мамлекеттин кеминде 30 пайыз милдеттүү үлүштүк катышуусу менен юридикалык жакты түзүүгө милдет жөнүндө жобону киргизүүгө милдеттүү.".

3) аталган токтом менен бекитилген Жер казынасын пайдалануу укугуна аукцион өткөрүүнүн тартиби жана шарттары жөнүндө жободо:

- төмөнкүдөй мазмундагы 66-1-пункт менен толукталсын:

"66-1. Алтындын жана күмүштүн ири жана орто кендерин пайдалануу укугун берүү боюнча аукциондун же конкурстун жеңүүчүсү деп таанылган юридикалык же жеке жак, анын ичинде чет өлкөлүк жак жер казынасын пайдалануу укугуна лицензияны өзүнө жол-жоболоштуруу үчүн Кыргыз Республикасында мамлекеттин кеминде 30 пайыз милдеттүү үлүштүк катышуусу менен юридикалык жакты түзүүгө милдеттүү.".

2. Кыргыз Республикасынын Министрлер кабинетинин 2021-жылдын 23-августундагы № 148 "Кыргыз Республикасынын Министрлер Кабинетинин чечими боюнча жер казынасын пайдалануу укугун берүү тартибин бекитүү жөнүндө" токтомуна төмөнкүдөй өзгөртүүлөр киргизилсин:

1) аталган токтом менен бекитилген Жер казынасын пайдалануу укугун Кыргыз Республикасынын Министрлер Кабинетинин чечими боюнча берүү тартибиде:

- бүткүл текст боюнча ар кандай жөндөмөдөгү "100 пайыз мамлекеттик үлүштүк катышы бар" деген сөздөр тиешелүү жөндөмөлөрдөгү" уставдык капиталында мамлекеттин катышуусунун үчтөн экисинен кем эмес үлүшү бар" деген сөздөргө алмаштырылсын;

3. Ушул токтом расмий жарыяланган күндөн тартып он беш күн өткөндөн кийин күчүнө кирет.

4. Бул токтомдун аткарылышын контролдоо Кыргыз Республикасынын Президентинин жана Министрлер Кабинетинин чечимдеринин аткарылышын контролдоо Кыргыз Республикасынын Президентинин Иш башкармасына жүктөлсүн.

**Кыргыз Республикасынын**

**Министрлер Кабинетинин Төрагасы А.У. Жапаров**